Starý Plovdiv

**Architektonická rezervácia Starý Plovdiv** (, známe tiež ako ) sa rozprestiera na troch z plovdivských pahorkov (Nebet tepe, Džambaz tepe a Taksim tepe), známych aj ako „Trojpahorčie“ () na ploche 35 hektárov v centrálnej časti mesta Plovdiv v Plovdivskej oblasti v južnom Bulharsku. V rámci rezervácie sa nachádzajú pamiatky zo všetkých epoch vývoja mesta od antiky cez stredovek až po bulharské národné obrodenie.

## Dejiny
Plovdiv je jedným z najstarších miest v Európe, starší než Rím, alebo Atény, súčasník miest ako Trója a Mykény. Osídlený bol už 4000 rokov pred naším letopočtom, kedy na pahorku Nebet tepe vznikla trácka osada. V 4. storočí pred naším letopočtom mesto obsadil Filip Makedónsky a prekrstil ho na Filipopol. Po pripojení tráckych teritórií k Rímskemu impériu sa mesto stalo centrom rímskej administratívnej oblasti Trákia. Slovania sa na území mesta prvýkrát objavili v 4. storočí nášho letopočtu. Posledná väčšia výstavba sa na území rezervácie odohrala v období bulharského národného obrodenia. Celé územie rezervácie je nepretržite obývané po dobu viac ako 6000 rokov.

## Najvýznamnejšie pamiatky
### Z obdobia antiky
V Plovdive sa nachádza viacero pamiatok z obdobia antiky, na území rezervácie Starý Plovdiv sú to tieto:
* Archeologický komplex Nebet tepe
* Antické divadlo
* Chisar kapija
* Východná brána antického mesta Filipopol

### Z obdobia bulharského národného obrodenia
Na konci 18. a najmä v 19. storočí bohaté obchodnícke rodiny (obchodujúce najmä medzi Európou a Orientom) radi demonštrovali svoje bohatstvo svojimi domami. Toto obdobie bolo najmä v rokoch bulharského národného obrodenia veľmi výhodné pre plovdivských architektov, majstrov a umelcov, ktorí zanechali v kolorite Starého Plovdivu nezameniteľnú stopu. Medzi najvýznamnejšie pamiatky z tohto obdobia patria:

* Balabanov dom
* Danov dom
* Kujumdžievov dom
* Dom doktora Stojana Čomakova
* Dom doktora Sotira Antoniadiho
* Georgiadiho dom
* Lamartinov dom
* Nedkovičov dom
* Chindlijanov dom
* Žltá škola
* Čalăkovov dom

### Religiózne pamiatky
V Plovdive sa nachádza viacero religióznych pamiatok, na území rezervácie Starý Plovdiv sú to tieto:
* Katedrála Zosnutia Bohorodičky
* Chrám svätého Mikuláša
* Chrám svätých Konštantína a Heleny
* Chrám stará svätá Petka
* Metropolitný chrám svätej Maríny
* Chrám svätého Demetera Solúnskeho
* Chrám svätej Nedele
* Arménsky chrám svätého Juraja
* Mešita Džumaja
* Bývalý dervišský monastier Mevlevi Chane

## Galéria

CN200-NebetTepe012.jpg|Starý Plovdiv - Archeologický komplex Nebet tepe
CN200-ulSaborna002.jpg|Starý Plovdiv - ulica Săborná s chrámom svätých Konštantína a Heleny
Portra-hramSvDimitar005.jpg|Starý Plovdiv - Chrám svätého Demetera Solúnskeho
Portra-ul4tiJanuari001.jpg|Starý Plovdiv - ulica 4. januára
Portra-ulSaborna003.jpg|Starý Plovdiv - ulica Săborná
Prtr400-StSvPetka011.jpg|Starý Plovdiv - Chrám stará svätá Petka
Portra-ulSaborna006.jpg|Starý Plovdiv - ulica Săborná
Portra-ulTodorSamodumov003.jpg|Starý Plovdiv - ulica Todora Samodumova
Prtr400-ulTodorSamodumov006.jpg|Starý Plovdiv - ulica Todora Samodumova
Prtr400-ulZora001.jpg|Starý Plovdiv - ulica Zora
Prtr400-ulZora002.jpg|Starý Plovdiv - ulica Zora


## Iné projekty

## Zdroj
* 
* http://www.visitplovdiv.com/bg/node/469

Kategória:Plovdiv
Kategória:Architektonické rezervácie v Bulharsku